100 



hogy azokat felfordított esernyőbe vagy leterített ruhára lerázo- 

 gatjuk s összegyűjtve alkalmas módon megsemmisítjük. Ha a rovarok 

 nagyobb terjedelmű fűzest támadnak meg, annak megvédelmezése 

 ezen a módon mindenesetre nehezebb, de azért nem épen kivi- 

 hetetlen. Bíró Lajos. 



Ujabb adatok 



Zemplénmegye bogárfaunájához. 



i. 



Magyarországnak a természettől gazdagon megáldott vidékei 

 sok oly természeti kincset rejtenek, a melynek létezéséről alig van 

 tudomásunk ; mert hazánk természeti viszonyainak ismeretében még 

 távolról sem értük el azt a fokot, hogy pontosan tudhatnók, miféle 

 állatok, növények és ásványok fordulnak elő mi nálunk. Számos 

 felfedezés vár még itt a szorgalmas búvárkodóra abból a világból, 

 mely közvetetlen közelünkben fekszik, és a mely után jóformán 

 csak kezünket kell kinyújtani. 



A rovarok gazdag faunájából hazánkban aránylag legjobban 

 ismerjük a bogarakat, melyeknek gyűjtésével és tanulmányozásával 

 a legtöbb rovarász foglalkozott. Az ország számos vidékén történtek 

 e tekintetben pontos és részletes kutatások, melyek azt eredmé- 

 nyezték, hogy Magyarország különböző vidékeiről ez ideig több 

 mint 6000 bogárfaj ismeretes. 



Egyes megyék vagy vidékek rovartani kutatatása e számot 

 még mindig szaporítja új é? érdekes adatokkal, sőt nem ritkán oly 

 jellemző fajok felfedezésével is, melyek az illető vidékeknek saját 

 specialitásait képezik. Akkora területen, minő Magyarország, nem 

 is remélhető másként a rovarfaunának tökéletes feltárása, mint ha 

 az ország különböző vidékein lakó rovarászok lakóhelyük környékén 

 éveken át rendszeres kutatásokat folytatnak és ezeknek eredményét 

 közzé teszik. Csakis ily módon lesz majd elérhető, hogy a magyar- 

 országi rovarfauna teljes ismeretéhez valaha eljuthassunk. 



A legutóbbi években folytatott rovargyűjtéseim után Zemplén- 

 megye sem tartozik többé a rovartanilag ismeretlen területek közé. 

 Az 1882-ik évig e megyéből már 1994 bogárfajt ismertünk, melyek 

 közöl 28 faj hazánkban egyedül csak ott találtatott.*) E népes 



*) B i r ó Lajos, Adatok Zemplénmegye természetrajzi ismeretéhez : II. 

 Dr. C h y z c r Kornél gyűjteményének bogarai. (A magyar orvosok és természet- 

 vizsgálók Debreczenben tartott XXII. vándorgyűlésének történeti vázlata és 

 munkálatai. Budapest, 1883. p. 195-232.) 



